**[Uporabne limone](http://www.ognjic-logatec.si/naravna-kozmetika/uporabne-limone)**

Le kdo ne pozna čudovitih učinkov limone. Pa ne le v čaju, tudi za kožo je zelo dobrodošla:

* Limonin sok pomaga pri aknah. Pripravimo si tonik iz 250 ml destilirane vode, ki jo malo segrejemo, da v njej raztopimo 1 žličko medu. Dodamo 1 žličko limoninega soka in premešamo. Tonik nanesemo na vato in si s tem umivamo obraz zjutraj in zvečer.
* Limonin sok lahko dodamo tudi v šampon ali pa si z njim speremo lase po umivanju. Lasem doda lesk in prijeten vonj, zelo dobro pa deluje tudi na lasišče.
* Limonin sok je dobrodošel dodatek kopelim. Njegovo delovanje in vonj še okrepimo z dodatkom eteričnega olje limone. Deluje poživljajoče.

Priprava kopeli:

v 2 žlici soli dodamo 1-2 žlici limoninega soka in do 4 kapljice eteričnih olj. Dobro premešamo in dodamo kopeli.

* Zelo uporabno je tudi eterično olje limone (opozorilo: etrično olje limone je fototoksično). To je odlično olje za nego popokanih kapilar, kuperoze.

Priprava:

v 10 ml mandljevega olja dodamo 1 kapljico eteričnega olja limone. Uporabljamo zvečer na prizadetih mestih.